Primarul oraşului Voluntari Florentin Pandele şi-a anunţat joi, la România TV, intenţia de a candida la Preşedinţie.

Primarul oraşului Voluntari a precizat că va candida ca independent.

"Am vorbit cu Gabi (soţia sa, primarul Capitalei Gabriela Firea - n.r.) şi i-am spus că voi candida la alegerile prezidenţiale. M-a întrebat dacă sunt sigur că asta vreau şi i-am spus că da. Vreau să candidez", a declarat Florentin Pandele la RomâniaTV.

Florentin Pandele a mai spus că a decis să candideze pentru că nu mai are încredere în instituţiile statului, motiv pentru care trebuie făcut ceva pentru a schimba situaţia în care se află România.

"Gabi nu şi-a dorit şi nici nu-şi doreşte să candideze. M-a determinat starea în care se află familia mea. E inadmisibil să nu am siguranţă, să nu avem siguranţă", a mai declarat Florentin Pandele.

"Vreau să trăiesc în linişte şi în pace în ţara mea", a spus Pandele.

El a precizat că îşi va face un plan, un program, va începe să strângă semnături şi fonduri.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.